রেকর্ড গড়ে জিতল দক্ষিণ আফ্রিকা
ওয়ানডে বিশ্বকাপের পর্দা নেমেছে প্রায় সাত মাস হতে চলল। এর পর এই প্রথম ওডিআই খেলল ইংল্যান্ড ও দক্ষিণ আফ্রিকা। সেই লড়াইয়ে হেরে গেল বিশ্বচ্যাম্পিয়নরা। আর রেকর্ড গড়ে জিতল ডার্ক হর্সরা।







বুধবার কেপটাউনে ওয়ানডেতে সবচেয়ে বেশি রান তাড়া করে জেতার নজির গড়েছে দক্ষিণ আফ্রিকা। এদিন টস হেরে প্রথমে ব্যাট করে নির্ধারিত ৫০ ওভারে ৮ উইকেটে ২৫৮ রানের পুঁজি গড়ে এউইন মরগানের ইংল্যান্ড। জবাবে ১৮ বল ও ৭ উইকেট হাতে রেখে জয়ের বন্দরে নোঙর করেন প্রোটিয়ারা। সেই সঙ্গে রেকর্ড জয় তুলে নেন তারা।




শুরুটা দারুণ করে ইংল্যান্ড। উদ্বোধনী জুটিতে ৫১ রান তোলেন জেসন রয় ও জনি বেয়ারস্টো। কিন্তু পরে ৩২ রানের মধ্যে ৪ উইকেট খুইয়ে পথ হারান ইংলিশরা। ১৩১ রানে ৬ উইকেট হারিয়ে ধুঁকতে থাকেন তারা। শেষ পর্যন্ত জো ডেনলির ক্যারিয়ারসেরা ৮৭ রানের ইনিংসে স্বাগতিকদের ২৫৯ রানের লক্ষ্য দেন সফরকারীরা। তার ১০৩ বলের ইনিংস ৬ চার ও ২ ছক্কায় সাজানো। ইংল্যান্ড ইনিংসে দ্বিতীয় সর্বোচ্চ রান এসেছে ক্রিস ওকসের ব্যাট থেকে। আট নম্বরে নেমে ৪২ বলে ২ চারে ৪০ রান করেন তিনি।
ইংলিশ ব্যাটসম্যানদের সবচেয়ে বেশি ভুগিয়েছেন দক্ষিণ আফ্রিকার ‘চায়নাম্যান বোলার’ তাব্রেইজ শামসি। ১০ ওভারে ৩৮ রানের বিনিময়ে ৩ উইকেট নেন তিনি।
এর আগে এ মাঠে ২৫৮ রানের বেশি তাড়া করে জিততে পারেনি কোনো দল। এবার সেটিই করে দেখালো দক্ষিণ আফ্রিকা।  জবাব দিতে নেমে অধিনায়ক কুইন্টন ডি ককের ১০৭ এবং টেম্বা বাভুমার ৯৮ রানের উড়ন্ত ইনিংসের সুবাদে মাত্র ৩ উইকেট হারিয়ে লক্ষ্যে পৌঁছে যায় তারা।
দুর্দান্ত এ জয়ে তিন ম্যাচ সিরিজে ১-০ ব্যবধানে এগিয়ে গেলেন প্রোটিয়ারা।  আগের রেকর্ডটিও তাদেরই। ২০০০ সালে নিউজিল্যান্ডের বিপক্ষে ২৫৮ রান তাড়া করে জেতেন তারা।
তথ্যসূত্র: ইসএসপিএন ক্রিকইনফো।

ওয়ানডে বিশ্বকাপের পর্দা নেমেছে প্রায় সাত মাস হতে চলল। এর পর এই প্রথম ওডিআই খেলল ইংল্যান্ড ও দক্ষিণ আফ্রিকা। সেই লড়াইয়ে হেরে গেল বিশ্বচ্যাম্পিয়নরা। আর রেকর্ড গড়ে জিতল ডার্ক হর্সরা।